Diari Oficial de la Generalitat Valenciana


Sumari del DOGV 8342, del 19-07-2018 (2018/7034)

Notificació de la sentència dictada en el procediment ordinari número 386/2017.
-------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7034


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 386/2017. [2018/7034]  
En el procediment ordinari 386/2017 seguit a instàncies de José Manuel Moreno Catalina, Rosa María Merino Hoteros, Manuel Moreno Rams i Isabel Catalina Abril contra Vacaciones y Destinos, SL, s'ha dictat la sentència, que literalment diu el següent:  
  
«Sentència número 80/2018  
Dénia, 14 de març de 2018  
Ana María Verdejo López, magistrada jutgessa del Jutjat de Primera Instància número 4 de Dénia he vist aquestes actuacions de judici ordinari seguides davant d'aquest jutjat, assenyalades amb el número 38 6/17 a instàncies de José Manuel Moreno Catalina, Rosa María Merino Hoteros, Manuel Moreno Rams i Isabel Catalina Abril, representats pel procurador Vicente Jaime Sempere Sirera contra l'entitat Vacaciones y Destinos, SL, declarada en rebel·lia processal.  
Dispositiva  
Estime la demanda formulada per José Manuel Moreno Catalina, Rosa María Merino Hoteros, Manuel Moreno Rams i Isabel Catalina Abril, representats pel procurador Vicente Jaime Sempere Sirera contra l'entitat Vacaciones y Destinos, SL, declarada en rebel·lia processal i en conseqüència:  
1. Declare nul el contracte de compravenda de 24 de setembre de 2000, amb tots els complements contractuals referits en el dit contracte, així com l'elevació a públic del dit document privat duta a terme per mitjà d'escriptura atorgada davant del notari de Dénia Gerardo V. Wichmann Rovira, de data 28 d'octubre de 2000 i número 2897 del seu protocol i això a l'efecte de cancel·lar les inscripcions provocades en relació amb les finques 672-41 i 673-41, que es van inscriure per primera vegada segons consta en la mateixa escriptura en el tom 14, llibre 14, foli 208 i 209 del Registre de Dénia número 2.  
2. Com a conseqüència de la nul·litat les parts hauran de restituir-se les prestacions de tal forma que la part demandada recuperarà qualsevol dret cedit als demandants en relació amb l'immoble referit, i la demandada haurà de reintegrar a la part actora el preu pagat com a conseqüència de la compravenda que va ascendir a 11.528,45 - menys l'import proporcional en què els demandants han tingut a la seua disposició l'immoble d'un màxim de cinquanta anys (16 anys i mig, equivalents a 3.804,38 ?) condemnant-la a pagar als actors la diferència que ascendeix a 7.724,07 - (set mil set-cents vint-i-quatre euros amb set cèntims) i que equivalen als 33 anys i mig no gaudits, més els interessos legals des de la interposició de la demanda.  
3. Amb imposició acostes a la part demandada.  
Aquesta sentència pot ser recorreguda en segona instància davant de l'Audiència Provincial d'Alacant per mitjà de la interposició de recurs d'apel·lació en el termini de 20 dies».  
  
Atés que el demandat, Vacaciones y Destinos, SL, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 20 de març de 2018.- La lletrada de l'Administració de justícia: Dunia María Valero Morant.